《龙眼 其二》
明代·王象晋

何缘唤作荔枝奴，艳冶丰姿百果无。琬液醇和羞沆瀣，金丸玓瓅赛玑珠。

好将姑射仙人产，供作瑶池王母需。应共荔丹称伯仲，况兼益智策勋殊。

作者简介：山东新城人，字荩臣，一字康宇。万历三十二年进士。官至浙江布政使。去官后优游林下二十年。有《群芳谱》、《清悟斋欣赏编》、《剪桐载笔》、《秦张诗馀合璧》等。